Борис Младенов-Young
Те са двойка братчета рождени…

chitanka.info

Те са двойка братчета рождени.

Заедно по цели дни играят,

но не са живели разделени

и какво е самота не знаят.

Както си играят, побесняват,

сбиват се като зверчета диви —

още са невръстни, не съзнават,

колко са един със друг щастливи.

Палят се за миг като огниво,

но пред мен вината си отричат.

Аз им обяснявам търпеливо

да се уважават и обичат.

Утре като станат зрели хора,

те един на друг ще са опора.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.